google/wiki40b huggingface dataset:
Zutter

Príprava

Oznámenie o novom singli s informáciou, že jeho súčasťou bude aj duo GD & TOP, bolo zverejnené 23. júla. Teaser bol vydaný na ďalší deň. Bola to prvá pieseň dua po štyroch rokoch.
G-Dragon povedal, že pri písaní textu k piesni mal ťažkosti: „Už dlho píšem texty, ale v poslednej dobe si ich neustále prechádzam. Vzhľadom k tomu, že v istom programe sa texty rapu stali témou diskusie, tak si každý riadok kontrolujem znova a znova.“ Sungri povedal, že kórejská súťaž Show Me the Money 4 prinútila G-Dragona k tomu, že si svoje texty veľakrát kontroluje.

Vydanie

Skladba „Zutter“ bola vydaná 5. augusta a po prvom týždni mala predaných 280 817 digitálnych kópií a v týždennom digitálnom rebríčku Gaon sa umiestnila na druhom mieste, pričom ju predbehla len druhá skladba skupiny, „Let's Not Fall in Love“. Na ďalší týždeň sa umiestnila na 3. mieste so 116 572 predanými kópiami. V mesačnom rebríčku Gaon sa skladba umiestnila na štvrtom mieste s 536 570 predanými kópiami.
V Billboardovom rebríčku Svetové digitálne piesne aj v čínskom rebríčku videoklipov QQ Music sa „Zutter“ umiestnila na druhom mieste.
18 dní po zverejnení dosiahol videoklip k piesni na YouTube viac ako 10 miliónov pozretí.

Kritika

Kpop Starz povedal, že „Zutter“ je „pravdepodobne doposiaľ najnápadnejšia a najostrejšia skladba“. Billboard povedal, že je to „hip-hopový počin pretkaný trapovými slučkami, bicími a syntetizátormi na zdôraznenie charakteristických štýlov oboch chlapcov“. Osen sa vyjadril, že skladba „Zutter“ je „divoká a štýlová s jedinečným plynutím a rapom s plným rytmom, ktorý dokáže poslucháča zaujať“.

Zákaz

„Zutter“ bola 12. augusta televíziou KBS zakázaná kvôli obsahu piesne a nevhodnému textu a názvu. YG Entertainment sa vyjadrilo, že skladbu meniť nebude: „Aby sa zachoval význam, tak text piesne „Zutter“ nemáme v pláne nijako upravovať.“
Losolosy

Ochrana

Predmetom ochrany sú svahovité pozemky s rôznou expozíciou na pestrom geologickom podklade, teplomilné rastlinné spoločenstvá s výskytom chránených druhov rastlín a útočisko početných druhov živočíchov.
Villereau (Loiret)

Poloha

Obec má rozlohu 9,12 km². Najvyšší bod je položený 132 m n. m. a najnižší bod 120 m n. m.

Obyvateľstvo

Počet obyvateľov obce je 403 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Lagarde (Haute-Garonne)

Poloha

Obec má rozlohu 11,69 km². Najvyšší bod je položený 292 m n. m. a najnižší bod 185 m n. m.

Obyvateľstvo

Počet obyvateľov obce je 304 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Basketbalová extraliga žien 2001/02

Systém súťaže

Po odohraní štvorkolovej základnej časti sa súťaž rozdelila na 2 časti. Družstvá na 5. – 8. mieste odohrali dvojkolovú nadstavbovú časť o konečné umiestnenie, pričom sa im započítavali výsledky odohraté v základnej časti. Družstvá na 1. – 4. mieste postúpili priamo do semifinálových zápasov play-off. Všetky duely play-off sa hrali na 3 víťazné zápasy. Posledné družstvo zostúpilo do 1. ligy.
Pohár federácie 2007

Pohár federácie 2007 je 45. ročník najdôležitejšej súťaže národných tímov v ženskom tenise. Súťaže sa zúčastnilo 74 tímov. Vo finále, ktoré sa hralo 15. a 16. septembra presvedčivo zvíťazili ruské reprezentantky na družstvom Talianska 4:0 a stali sa po tretíkrát víťazkami Pohára federácie.

Play-off

Porazení z prvého kola hrali play-off Svetovej skupiny s víťazmi Svetovej skupiny II.
Sauveterre (Gers)

Poloha

Obec má rozlohu 16,45 km². Najvyšší bod je položený 311 m n. m. a najnižší bod 170 m n. m.

Obyvateľstvo

Počet obyvateľov obce je 229 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jetětice

História obce

Obec bola podľa archeologických nálezov osídlená už v praveku. Prvá písomná zmienka o obci pochádza z roku 1251, keď patrila k pozemkom Milevského kláštora. Ďalšími známymi vlastníkmi sú od roku 1430 Předbor z Radešína, 1437 panstvo Zvíkovské (Jan z Rožmberka), 1575 panstvo Orlické a od 1736 obec vlastnila rychta Branická. Pamiatkami obce sú kaplnka Panny Márie zo začiatku 20. storočia, kríž z roku 1886, pomník padlých v II. svetovej vojne a kaplnka v Jetětických Samotech.
Lavours

Polohopis

Lavours má rozlohu 6,3 km². Najvyšší bod je položený 320 m n. m. a najnižší bod 224 m n. m.

Obyvateľstvo

Lavours má 139 obyvateľov (2009).
Graf vývoja obyvateľstva:
Zdroje: INSEE
Bobby Gregg

Kariéra

Svoju kariéru začal v roku 1955 ako jediný beloch v inak kompletne černošskej skupine Steve Gibson and the Red Caps. Roku 1962 vydal pod hlavičkou skupiny Bobby Gregg and His Friends singel „The Jam“, ktorý sa umiestnil na 29. priečke rebríčku Billboard Hot 100. Neskôr vydal ešte niekoľko ďalších singlov a spolupracoval s radom ďalších hudobníkov. Roku 1964 začal spoluprácu s pesničkárom Bobom Dylanom, s ktorým v nasledujúcom období nahral niekoľko piesní z jeho albumov Bringing It All Back Home, Highway 61 Revisited a Blonde on Blonde.
Taktiež hral na bicie v pôvodnej nahrávke piesne „The Sounds of Silence“ dua Simon & Garfunkel, ktorú – rovnako ako Dylanove albumu – produkoval Tom Wilson. V novembri 1965 sa stal členom skupiny The Hawks, z ktorej sa neskôr stala kapela The Band. Jeho členstvo v kapele príliš dlho netrvalo a začiatkom roka 1966 ho tu nahradil Sanford Konikoff. V roku 1967 hral na albume tria Peter, Paul and Mary a v roku 1970 hral v niekoľkých skladbách z albumu Johna Calea a Terryho Rileyho nazvaného Church of Anthrax.
Počas svojej kariéry spolupracoval aj s ďalšími hudobníkmi, medzi ktorých patria napríklad Buddy Greco, Bobby Rydell, Dee Dee Sharp, Chubby Checker, Barry Goldberg, Eric Andersen, Janis Ian, Georgia Gibbs, Mike Bloomfield alebo folkové duo Jim and Jean. Zomrel v máji 2014 vo veku 78 rokov.
Charmes (Côte-d’Or)

Poloha

Obec má rozlohu 6,53 km². Najvyšší bod je položený 232 m n. m. a najnižší bod 190 m n. m.

Obyvateľstvo

Počet obyvateľov obce je 126 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Boulleret

Poloha

Obec má rozlohu 32,71 km². Najvyšší bod je položený 203 m n. m. a najnižší bod 135 m n. m.

Obyvateľstvo

Počet obyvateľov obce je 1 349 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Giovanni Pacini

Životopis

Narodil sa v Catanii ako syn operného speváka Luigiho Paciniho, ktorý neskôr často účinkoval v synových operách. Rodina pochádzala z Toskánska. Študoval na konzervatóriu v Bologni spev (L. Marchesi) a kontrapunkt a v rokoch 1809 až 1812 v Benátkach skladbu u B. Furlaneta.
Prvý veľký úspech sa dostavil v rokoch 1817 až 1818 operami Adelaide e Comingio a Il barone di Dolsheim. Odišiel do Ríma a úzko spolupracoval s Gioacchino Rossinim. Je dokázateľné, že skomponoval tri scény do Rossiniho opery Matilde di Shabran. Presťahoval sa do Luccy a nasledovalo prvé veľké tvorivé obdobie. Jeho opery Alessandro nell’Indie, Amazilia a L’ultimo giorno di Pompei sa hrali s veľkým úspechom v Neapole. V Miláne sa mu dostalo uznania za operu Gli arabi nelle Gallie (1827). Predstavenia jeho opier vo Viedni a v Paríži prijalo obecenstvo chladne a po neúspechu opery Carlo di Borgogna vyvrcholila Paciniho tvorivá kríza.
Vrátil sa do Viareggia a istý čas sa venoval iba pedagogickej činnosti na Liceo musicale, ktoré sám založil. V roku 1837 sa stal maestro di cappella v Lucce a riaditeľom nového hudbníhéo inštitútu Istituto musicale.
K opernej tvorbe sa vrátil až v roku 1840 a to s obrovským úspechom. Vtedy vznikli jeho najslávnejšie opery Saffo a Medea. Pokračoval v pedagogickej práci v Lucce a vo Florencii. V roku 1855 sa usadil v Pescii, kde strávil zvyšok života. Posledný veľký úspech sa dostavil s operou Il saltimbanco v roku 1855. Potom sa venoval viac muzikovedným štúdiám a kompozícii inštrumentálnej a chrámovej hudby.
Zomrel v Pescii 6. decembra 1867. Posmrtne vyšli jeho Pamäti, ktoré sú dôležitým dokumentom k štúdiu myšlienkových prúdov hudobného Talianska v tom čase.

Dielo

Podľa súčasných hudobných vedcov Pacini počas svojho života skomponoval 74 opier, čo je menej než sa predtým odhadovalo, pretože celý rad titulov mal len alternatívne názvy týchto opier. Prvých cca 25 opier, je napísaných v Rossiniho štýle, čo nie je prekvapujúce, keďže Rossini žil v tom čase ešte v Taliansku a určoval vkus obecenstva. Keď Rossini odišiel, začali okolo roku 1824 formovať taliansku operu Pacini a jeho súčasníci: (Meyerbeer, Vaccai, Carafa, Coccia, Bellini, Donizetti a Mercadante))
Táto skupina skladateľov vytvárala nový štýl opery bel canto. Speváci, najmä mužské hlasy, mali menej koloratúr, inštrumentácia sa stala mohutnejšou a pribudol lyrický pátos. Romantické party sa prideľovali tenorom (na rozdiel od sopránov v Rossiniho ére), úlohy podliakov boli vyhradené pre basy a barytóny a veľký dôraz sa kládol na dramatickú zložku predstavení.
Notre-Dame-du-Pré

Poloha

Obec má rozlohu 18,2 km². Najvyšší bod je položený 2 556 m n. m. a najnižší bod 536 m n. m.

Obyvateľstvo

Počet obyvateľov obce je 273 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Filaimón

Filaimón (starogr. Φιλαίμων – Filaimón) je v gréckej mytológii syn trójskeho kráľa Priama.
Trójsky kráľ Priamos mal päťdesiat synov a dvanásť dcér. So svojou manželkou Hekabou mal devätnásť synov. Podľa antického autora Apollodora z Atén, Filaimón patril medzi ďalších jeho synov, ktorých mal s inými manželkami, alebo družkami.
Kallón z Tespií

Kallón (starogr. Κάλλων) bol olympijský víťaz v dolichu v 4. storočí.
Markos Aurélios Kallón, rodák z boiótskych Tespií, bol na 278 olympijských hrách v roku 333 korunovaný olivovým vencom za víťazstvo v dolichu, t. j. v dlhom behu.
Kallóna medzi olympijských víťazov staroveku zaradil nemecký klasický filológ a historik Joachim Ebert po výskume nových ešte nepublikovaných nápisov (SEG 48:553, Olympia. List of Olympic victors, after 385 A.D.) hlavne z vedeckej publikácie Supplementum Epigraphicum Graecum (publikácie gréckych nápisov a štúdií známych dokumentov.)
Villers-lès-Luxeuil

Poloha

Obec má rozlohu 9,1 km². Najvyšší bod je položený 395 m n. m. a najnižší bod 253 m n. m.

Obyvateľstvo

Počet obyvateľov obce je 348 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bois-Herpin

Poloha

Obec má rozlohu 3,89 km². Najvyšší bod je položený 142 m n. m. a najnižší bod 94 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Foidový syenit

Vlastnosti

Makroskopicky má faneritickú textúru, s minerálnymi zrnami veľkosti 2 mm až 5 mm. Zriedkavé fenokrysty môžu dosahovať veľkosť 2 až 5 cm. Sivú až ružovú farbu má za následok prítomnosť alkalických živcov ako je ortoklas, sanidín alebo mikroklín. Nezriedka sa tu nachádza aj lamelovitá forma albitu – perthit. Z foidov sa tu nachádzajú nefelín, sodalit, noselán a haüyn. Prítomnosť minerálov skupiny foidov vylučuje možnosť prítomnosti kremeňa. Mafické minerály ako klinopyroxény a amfiboly môžu byť prítomné, ale iba v malých množstvách. Vďaka prítomnosti foidov a alkalických živcov ide o typickú alkalickú horninu.
Akcesorické minerály tvorí zirkón, titanit či lamprofilit, ale aj minerály s obsahom F, P₂O₅ a CO₂ ako sú kankrinit, kalcit, apatit a fluorit. Niekedy môžu byť prítomné zeolity.
Z geochemického hľadiska obsahujú okolo 50 – 56 % SiO₂, 19 – 24 % Al₂O₃, menšie množstvo Ca a Mg, 15 – 17 % K a Na. Vysoký obsah ľahkých prvkov vzácnych zemín, indikuje že magma je vysoko diferencovaná.

Vznik a výskyt

Vyvreté horniny bez kremeňa vznikajú pri nízkom stupni parciálneho tavenia hmôt zemského plášťa. V zdrojových oblastiach magiem foidovo syenitického zloženia dominuje obsah CO₂ nad H₂O. Takéto magmy sú typické pre kontinentálne rifty, vulkanické ostrovy a supra-subdukčnú pozíciu. Foidové syenity vystupujú v komplexoch alkalických hornín, alebo s karbonatitmi.

Lokality

Medzi najznámejšie lokality patrí masív Chibiny na ruskom polostrove Kola, kde však vystupujú vo forme pegmatitov. Okrem toho v Rusku vystupujú na Sibíri a Urale. V Európe sú známe z okolia Osla v Nórsku, ďalej zo Švédska, Pyrenejí a rumunských Karpát. Známe sú aj z niekoľkých lokalít v Česku. Vyskytujú sa aj v južnom Grónsku, Kanade (južný Yukon), Brazílii, americkom Kansase (Magnet Cove), v Južnej Afrike (Transvaal), na Madagaskare, Číne či Indii.

Využitie

Na foidové syenity sú viazané niektoré ložiská nerastných surovín, napr. apatitov (Chibny), grafitu (Sajany), kryolitu (Grónsko).
Xaffévillers

Poloha

Obec má rozlohu 8,43 km². Najvyšší bod je položený 321 m n. m. a najnižší bod 256 m n. m.

Obyvateľstvo

Počet obyvateľov obce je 158 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lanrivain

Poloha

Obec má rozlohu 36,74 km². Najvyšší bod je položený 281 m n. m. a najnižší bod 160 m n. m.

Obyvateľstvo

Počet obyvateľov obce je 557 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tetín (okres Beroun)

Dejiny

Historický Tetín patrí k najstarším obciam v Česku. Lokalita bola osídlená už v paleolite a dobe hradištnej. Počiatok Tetína je v povestiach spájaný s Krokovou dcérou Tetou a doložený je tu drevený kniežací dvorec zo začiatku 10. storočia, ktorý bol vdovským sídlom kňažnej Ludmily a ktorá tu bola v roku 921 zavraždená. 
V 11. a 12. storočí tu bolo sídlo Tetínskej župy a Tetín je spomenutý i v zakladacej listine vyšehradskej kapituly. Koncom 13. storočia bol hrad prestavaný na sídlo přemyslovských ľavobočkov a v roku 1321 hrad kúpil cisár Karol IV., ktorý panstvo pripojil ku Karlštejnu. Roku 1422 bol hrad počas husitských vojen zničený a lokalita bola výrazným spôsobom poznačená ťažbou vápenca. 
Obec Tetín je dnes známa ako pútnické miesto.
Vieil-Hesdin

Poloha

Obec má rozlohu 9,82 km². Najvyšší bod je položený 125 m n. m. a najnižší bod 31 m n. m.

Obyvateľstvo

Počet obyvateľov obce je 373 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Beauchamps (Manche)

Poloha

Obec má rozlohu 4,1 km². Najvyšší bod je položený 136 m n. m. a najnižší bod 52 m n. m.

Obyvateľstvo

Počet obyvateľov obce je 376 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cestovanie

Cestovanie (iné názvy: cesta, putovanie, púť)  je chôdza, jazda, plavba či let osoby či osôb (prípadne zvierat) za nejakým cieľom a obyčajne dlhšieho trvania. 
Účelom cestovania je poznávanie (turizmus, náboženské púte), rekreácia, návšteva (priateľov alebo rodinných príslušníkov) alebo obchod (práce).
Forma cestovania závisí od použitia dopravného prostriedku (napr. cestovanie vlakom, lietadlom a pod.). Výraz cestovanie sa používa najmä na pomenovanie prekonávania väčších vzdialeností.
Soufrière (Guadeloupe)

Erupcie

Soufrière je pomerne pokojne eruptujúci vulkán, na rozdiel od nedaľekého suseda - sopky Soufrière Hills na Montserrate. Prvé historicky zaznamenané erupcie sú z roku 1690, odvtedy vybuchla asi sedemkrát. Posledná erupcia z roku 1976 si vyžiadala evakuáciu obyvateľov mesta Basse-Terre. O tejto erupcii bol natočený aj dokumentárny film Wernera Herzoga - La Soufrière.

Turistika

Sopka sa nachádza v Národnom parku Guadeloupe a je jeho najvyšším vrcholom. Na vrchol vedie viacero turistických trás.
Le Luhier

Poloha

Obec má rozlohu 5,21 km². Najvyšší bod je položený 1 050 m n. m. a najnižší bod 790 m n. m.

Obyvateľstvo

Počet obyvateľov obce je 194 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Július Strnisko

Kariéra

Vrcholom kariéry jedného z najúspešnejších zápasníkov-voľnoštýliarov v slovenskej histórii bol zisk bronzovej medaily na olympijských hrách 1980 v Moskve v hmotnostnej kategórii do 100 kg. Pod piatimi kruhmi štartoval aj o osem rokov neskôr na olympijských hrách v Soule. V rokoch 1982 a 1983 si vybojoval na majstrovstvách Európy dve bronzové medaily.
Kung-fu

Kung-fu (čín. 功夫) je čínske bojové umenie a tiež životný štýl. Samotný termín označuje všeobecne nadobudnuté schopnosti alebo zručnosť. Samotné bojové umenie je ťažko zaškatuľkovať, pretože od svojich počiatkov v Šaolinských kláštoroch sa rozvinulo do nespočetných foriem a štýlov. Kung fu využíva rozmanité bloky, údery, kopy, chmaty, tlakové body a zbrane, mnoho techník a štýlov naberá inšpiráciu z prírody, resp. zvierat (modlivka, tiger, had...). Tak, ako mnohé iné bojové umenia, aj kung-fu učí nielen sebaobranu a boj, ale aj duševnú vyrovnanosť a harmóniu tela a mysle.
Montaron

Poloha

Obec má rozlohu 33,4 km². Najvyšší bod je položený 268 m n. m. a najnižší bod 200 m n. m.

Obyvateľstvo

Počet obyvateľov obce je 166 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Square Jehan-Rictus

Square Jehan-Rictus je square v Paríži v 18. obvode na námestí Place des Abbesses.

Dejiny

Square bolo založené v roku 1936 a nesie meno francúzskeho básnika Gabriela Randona de Saint-Amand (1867 – 1933) nazývaného Jehan-Rictus. Park bol modernizovaný v rok 1994. Rozkladá sa na ploche 2 083 m² na mieste budovy, kde od roku 1837 sídlila radnica bývalej obce Montmartre a po jej pripojení k Paríži v roku 1860 radnica 18. obvodu. V roku 1892 bola radnica presunutá na svooje súčasné miesto na námestí Place Jules-Joffrin.

Vybavenie

V parku sú vysadené čerešne, palmy, ovocné stromy a zhluky kríkov (tavolníky, vavríny ai.), platany, živé ploty z hrabov, botanická zbierka ruží a záhrada liečivých rastlín obklopená pergolou s fontánou uprostred.
V roku 2000 tu bolo inštalované umelecké dielo Le mur des je t'aime, pomník venovaný láske.
Vladimir Jevgenievič Krutov

Úspechy

Počas svojej úspešnej kariéry vyhral dvakrát zimné olympijské hry, päťkrát majstrovstvá sveta a raz Kanadský pohár. Vyhral viackrát aj juniorske majstrovstvá sveta, kde sa doteraz ako jediný v histórii stal dvakrát po sebe najproduktívnejším hráčom. Kanadské bodovanie, alebo trofej pre najlepšieho strelca vyhrával aj medzi dospelými.
V roku 2010 bol uvedený do Siene slávy.
Kiel

Šport

V rokoch 1936 a 1972, keď Nemecko hostilo olympijské hry, bol Kiel dejiskom jachtárskych súťaží.
Le Torp-Mesnil

Poloha

Obec má rozlohu 5,23 km². Najvyšší bod je položený 160 m n. m. a najnižší bod 115 m n. m.

Obyvateľstvo

Počet obyvateľov obce je 357 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Le Plessis-Lastelle

Poloha

Obec má rozlohu 14,99 km². Najvyšší bod je položený 130 m n. m. a najnižší bod 2 m n. m.

Obyvateľstvo

Počet obyvateľov obce je 258 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Štatistická zákonitosť

Štatistická zákonitosť je forma prejavu zákonitej súvislosti medzi predchádzajúcim a nasledujúcim stavom systému, forma kauzálneho vzťahu, pri ktorom daný stav systému určuje všetky jeho nasledujúce vzťahy nie jednoznačne, ale iba s určitou pravdepodobnosťou, ktorá je objektivnou mierou možnosti realizácie tendencií zmeny, obsiahnutých v minulých stavoch. Štatistická zákonitosť pôsobí vo všetkých neautonómnych systémoch, ktoré závisia od stále sa meniacich vonkajších podmienok a obsahujú veľmi veľké množstvo prvkov.
C.S.I.: Kriminálka New York

Filmovanie

Seriál sa nakrúca hlavne v Spojených Štátoch. Hoci exteriéry sa filmujú v New York City, väčšia časť je kvôli lacnejšej produkcii a štúdiovým nákladom nakrútená v Los Angeles.

Hudba

Úvodná pieseň, podobne ako pri sesterských seriáloch, je od skupiny The Who. V prípade tohto seriálu ide o pieseň „Baba O'Riley“, ktorej slová zložil Pete Townsend a naspieval Roger Daltrey na ich album Who’s Next z roku 1971. Tvorca seriálu, Anthony E. Zuiker pôvodne chcel pre seriál úvodnú pieseň „Behind Blue Eyes“ od tejto istej skupiny, ale prezident CBS ju zamietol v prospech piesne „Baba O'Riley“.

Štáb

Tvorcovia: Anthony E. Zuiker, Carol Mendelsohn a Ann Donahue.
Výkonní producenti: Jerry Bruckheimer, Anthony E. Zuiker, Carol Mendelsohn, Ann Donahue a Jonathan Littman.

Zápletka a štýl

Podobne, ako originálna C.S.I.: Kriminálka Las Vegas a C.S.I.: Kriminálka Miami zobrazuje spôsob práce tímu forenzných detektívov, vedcov, ktorí slúžia v newyorskom policajnom zbore (New York Police Department – NYPD). Tím kriminalistov vyšetruje záhadné a neobyčajné úmrtia, aby zistili, kto koho zabil a prečo. Taktiež riešia iné vážne zločiny, napríklad znásilnenia. 
Oproti zvyšným dvom „C.S.I.“ seriálom je seriál C.S.I.: Kriminálka New York oveľa krvavejší. Prvá séria bola nakrúcaná so silne modrým osvetlením. Na začiatku druhej série sa od modrého svetla upustilo na príkaz prezidenta CBS, Lesa Moonvesa, ktorý chcel, aby seriál bol „menej chladný“.
Pólokros

Pólokros alebo polocrosse je kolektívny šport, ktorý je kombináciou póla a lakrosu. Hrá sa na všetkých kontinentoch sveta, ale populárny je hlavne Austrálii, Novom Zélande a južnej časti Afriky. Ide o šport, ktorý sa hrá v sedle koní (aj pony) a vonku (tzv. outdoorový šport). Každý hráč drží v ruke sieťovanú raketu, a snaží sa ňou chytiť loptičku z penovej gumy priemeru 10 cm a dopraviť ju do súperovho bránkoviska.
Šport sa hrá na rekreačnej aj vrcholovej úrovni. Najvyšším vrcholovým medzinárodným podujatím sú majstrovstvá sveta.
Gatuzières

Poloha

Obec má rozlohu 29,4 km². Najvyšší bod je položený 1 562 m n. m. a najnižší bod 759 m n. m.

Obyvateľstvo

Počet obyvateľov obce je 47 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dukelské bojisko a pamätníky na Dukle a vo Svidníku

Spravovanie duklianskeho bojiska a pamätníkov

Pamätníky a celý areál vojenského prírodného múzea do roku 1959 spravoval ONV vo Svidníku, potom do roku 1965 Krajské pamiatkové stredisko v Prešove a od 1965 Duklianske múzeum vo Svidníku. Po vzniku samostatnej Slovenskej republiky v roku 1993 bolo múzeum premenované na Vojenské múzeum vo Svidníku. Stalo sa samostatnou organizáciou, ktorá spravovala celý areál Vojenského prírodného múzea a pamätníky. 
Duklianske múzeum bolo v roku 2004 transformované na múzejné oddelenie Svidník a je pričlenené pod novozriadené Vojenské múzeum Piešťany zriadené Vojenským historickým ústavom Bratislava. 
Od roku 1994 až do 2004 bolo Duklianske múzeum priamo v riadení Vojenského historického ústavu v Bratislave.
Septsarges

Poloha

Obec má rozlohu 8,86 km². Najvyšší bod je položený 304 m n. m. a najnižší bod 208 m n. m.

Obyvateľstvo

Počet obyvateľov obce je 51 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fontaine-Simon

Poloha

Obec má rozlohu 16,88 km². Najvyšší bod je položený 254 m n. m. a najnižší bod 189 m n. m.

Obyvateľstvo

Počet obyvateľov obce je 913 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Brévainville

Poloha

Obec má rozlohu 16,16 km². Najvyšší bod je položený 144 m n. m. a najnižší bod 88 m n. m.

Obyvateľstvo

Počet obyvateľov obce je 171 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cena Grammy za najlepší elektronický/tanečný album

Cena Grammy za najlepší elektronický/tanečný album (angl. Grammy Award for Best Dance/Electronica Album) je cena udeľovaná interpretom za kvalitné albumy v žánroch dance/electronica počas odovzdávania cien Grammy. Prvýkrát bola cena udelená v roku 2005.
Desvres

Poloha

Obec má rozlohu 9,42 km². Najvyšší bod je položený 208 m n. m. a najnižší bod 42 m n. m.

Obyvateľstvo

Počet obyvateľov obce je 5 172 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bartková (prítok Oravcovej)

Prameň

Pramení na južných svahoch Nízkych Tatier, v geomorfologickom podcelku Kráľovohoľské Tatry, na južnom úpätí Kolesárovej (1 508,0 m n. m.) v nadmorskej výške cca 980 m n. m.